钦定古今图书集成/理学汇编/文学典/第184卷 > 《答卞兰教》魏·文帝
## 钦定古今图书集成/理学汇编/文学典/第184卷 > 《答卞兰教》魏·文帝

赋者，言事类之因附也；颂者，美盛德之形容也。故作
者不虚其辞，受者必当其实。兰此赋岂吾实哉？昔吾
丘寿王一陈宝鼎，何武等徒以歌颂，犹受金帛之赐，
兰事虽不谅，义足嘉也。今赐牛一头。

日视之，寔自清绝滔滔，故自是识者，古今来为如此
种文，此为宗矣。视《九章》时有善语，大类是秽文，不难
举意，视《九歌》便自归谢绝思。兄常欲其作诗文，独未
作此曹语。若消息小佳，愿兄可试作之。兄复不作者，
恐此文独单行千载间。尝谓此曹语不好，视《九歌》正”
自可叹息。王褒作《九怀》亦极佳，恐犹自继真元。盛称
《九辨》，意甚不爱。